b'\n_START_ARTICLE_\nDevin Nabre\xc5\xbeina\n_START_SECTION_\n\xc5\xa0olstvo\n_START_PARAGRAPH_\nPrva \xc5\xa1ola s slovenskim u\xc4\x8dnim jezikom je bila ljudska \xc5\xa1ola v Nabre\xc5\xbeini, ki je bila ustanovljena leta 1827. Sledile so ji \xc5\xa1ola v Mavhinjah (1854), v \xc5\xa0empolaju in v Devinu (1864), v Sesljanu (1907) in v Medjevasi (1908); v njih so najprej pou\xc4\x8devali cerkovniki, v sedemdesetih letih 19. stoletja, pa so nastopili slu\xc5\xbebo pravi u\xc4\x8ditelji. Prvo ljudsko \xc5\xa1olo v italijanskem jeziku je ustanovilo zdru\xc5\xbeenje Lega Nazionale v Devinu leta 1899, v kateri je bilo vpisanih 88 u\xc4\x8dencev. Leta 2005 so v ob\xc4\x8dini delovali 4 vrtci, 4 osnovne \xc5\xa1ole in ena ni\xc5\xbeja srednja \xc5\xa1ola s slovenskim u\xc4\x8dnim jezikom ter 4 vrtci, 4 osnovne \xc5\xa1ole in ena ni\xc5\xbeja srednja \xc5\xa1ola z italijanskim u\xc4\x8dnim jezikom, ki jih je obiskovalo skupno 769 u\xc4\x8dencev.'